เรื่องร้องเรียน: ขอความกรุณาเขตบึงกุ่มเข้าพูดคุยกับคนมุสลิม ซ.นวมินทร์ 111 แยก 8 ให้ปรับลดเสียงลำโพงลง เนื่องจากเสียงละหมาดจากลำโพงมีเสียงดัง แม้ว่าจะปิดประตูหน้าต่างเสียงก็ยังดังอยู่ บ้านที่อยู่ติดริมรั้วท้ายซอยได้ยินเสียงดังเนื่องจากมีการเพิ่มเสียงลำโพงอยู่บ่อยครั้ง ขอให้หันลำโพงไปทางด้านหน้าซอย และลดเสียงลำโพงเพื่อไม่ให้เสียงรบกวนผู้อยู่อาศัยในบริเวณใกล้เคียง
การดำเนินการของเจ้าหน้าที่: จากการตรวจสอบเมื่อวันที่ 20/3/2566 บริเวณซอยนวมินทร์ 111 แยก 8 มีสถานที่ที่จัดตั้งขึ้นเพื่อเป็นโรงเรียนสอนศาสนาอิสลามและใช้สำหรับเป็นที่ละหมาดของประชาชนที่นับถือศาสนาอิสลามในบริเวณดังกล่าวและใกล้เคียง ได้ขอความร่วมมือให้ลดระดับเสียงในช่วงเวลาละหมาดและช่วงเวลาที่มีการจัดกิจกรรมต่างๆ ลงอีก เพื่อมิให้รบกวนผู้พักอาศัยใกล้เคียง
ความเห็นของผู้แจ้ง: ขอบคุณมากครับ
พื้นที่: แขวงนวมินทร์ เขตบึงกุ่ม กรุงเทพมหานคร